पाएं अपने शहर की ताज़ा ख़बरें और फ्री ई-पेपरडाउनलोड करें
हरियाणा के महेंद्रगढ़ जिले की बेटी की संदिग्ध हालात में मुंबई में मौत हो गई है। मृतका के परिजनों ने हत्या का आरोप लगाते हुए बेटी के ससुराल वालों के खिलाफ मामला दर्ज कराया है। मृतका के पिता युद्धवीर सिंह की शिकायत पर मुंबई पुलिस ने मृतका के पति अनूप सिंह और उसके परिजनों के खिलाफ मामला दर्ज करके जांच शुरू कर दी है।
गांव भोजावास निवासी युद्धवीर सिंह ने बताया कि उनकी बेटी कुसुमलता की शादी बुचावास गांव निवासी अनूप के साथ 10 नवंबर 2019 को हुई थी। अनूप नेवी में नौकरी करता है और इस समय उसकी पोस्टिंग मुंबई में है। लेकिन शादी के कुछ समय बाद ही दहेज के लिए पति और ससुराल वाले कुसुमलता को काफी परेशान करने लगे थे।
दहेज की मांग का लेकर दोनों परिवारों के बीच तनाव का माहौल था। तंग आकर कुसुमलता मायके आ गई थी, लेकिन कुछ दिन पहले अनूप ने रेलवे का टिकट भेजकर कुसुमलता को मुंबई बुला लिया था। अब वहां से कुसुमलता की मौत की खबर आई है। युद्धवीर का आरोप है कि अनूप ने कुसुमलता का गला घोंटकर हत्या की गई है। युद्धवीर ने बताया कि जांच पड़ताल के अनुसार कुसुमलता नेवी हॉस्पिटल में छह दिन भर्ती रही थी। वे खुद बेटी का शव लेने मुंबई गए थे। उन्होंने मायके में ही बेटी का अंतिम संस्कार किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn